**Мун Джэін** (кар.: 문재인; нар. 24 студзеня 1953, Коджэ), таксама ў СМІ згадваецца як **Мун Чжэ Ін** — 12-ы прэзідэнт Рэспублікі Карэя, юрыст, палітык, дзяржаўны дзеяч. Быў кандыдатам ад Аб’яднанай дэмакратычнай партыі на пасаду прэзідэнта Карэі ў 2012 годзе, былы лідар Сумеснай дэмакратычнай партыі.

Біяграфія
---------

Муі Джэін нарадзіўся 24 снежня 1953 года на востраве Каджэда. Яго бацька быў уцекачом з Паўночнай Карэі, якога эвакуявалі з роднага горада Хамхына ў снежні 1950 года ў час Карэйскай вайны пры адступленні войск ААН пад ударамі кітайскай арміі.

Мун Чжэ Ін вучыўся ў сярэдняй школе Кёнам у Пусане, якая лічыцца адной з найболей прэстыжных школ па-за межамі Сеула. Уладкаваўся ва ўніверсітэт Кёнхі, дзе спецыялізаваўся ў галіне права. Быў арыштаваны і выключаны з універсітэта, калі арганізаваў студэнцкі пратэст супраць канстытуцыі Юсін. Пазней быў закліканы ў войска, у складзе паўднёвакарэйскага спецназа ўдзельнічаў у Інцыдэнце 18 жніўня 1976 года. Пасля звальнення з войска здаў дзяржаўны экзамен на права займацца юрыдычнай дзейнасцю і быў прыняты ў інстытут падрыхтоўкі судовых кадраў. Нягледзячы на тое, што Мун Чжэ Ін быў другім па паспяховасці на сваім курсе, ён не атрымаў дазволу працаваць суддзёй з-за ўдзелу ў арганізацыі студэнцкіх пратэстаў, таму абраў прафесію адваката. Зрабіўшыся адвакатам, супрацоўнічаў з будучым прэзідэнтам Рэспублікі Карэя Но Му Хёнам. Яны зрабіліся сябрамі да смерці Но Мухёна ў 2009 годзе. Быў членам арганізацыі «Юрысты за дэмакратычнае грамадства» і старшынёй камісіі па правах чалавека Саюза юрыстаў Пусана. Апублікаваў мемуары «Лёс Мун Чжэ Іна», якія зрабіліся бестсэлерам.

Быў кандыдатам ад апазіцыі ў час прэзідэнцкіх выбараў 2012 года, але, набраўшы 48 % галасоў, саступіў Пак Кых Хэ, дачцэ былога аўтарытарнага прэзідэнта Пак Чон Хі, якая прадстаўляла на выбарах кіруючую картыю Сэнуры.

Датэрміновыя выбары Прэзідэнта Паўднёвай Карэі пасля імпічмента Пак Кын Хе былі прызначаныя на 9 мая 2017 года. Мун Чжэ Ін прыняў у іх удзел у якасці кандыдата ад Дэмакратычнай партыі Табура. Па дадзеных экзітполаў, ён набірае 41,4 % галасоў выбаршчыкаў.

27 красавіка 2018 падчас саміту з кіраўніком Паўночнай Карэі Кім Чэн Ынам (у дэмілітарызаванай зоне Паўднёвай Карэі) быў выказаны намер падпісаць мірную дамову па выніках вайны 1953 года і пазбавіць Карэйскі паўвостраў ад ядзернай зброі.

Зноскі
------

1. ↑  Moon Jae In // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag Праверана 9 кастрычніка 2017.<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
2. ↑  Moon Jae-in // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑
4. ↑  Прэзідэнт Паўднёвай Карэі не выключыў магчымасці візіта ў Пхеньян
5. ↑  문재인은 누구…대선 패배 극복하고 제1야당 대표로
6. ↑  [전문] 문재인 민주통합당 대선 후보, 6차 방송연설
7. ↑  Экзит-поллы: на выборах президента в Южной Корее лидирует кандидат от Демократической партии **(нявызн.)**, *NEWSru.com*. Праверана 9 мая 2017.
8. ↑  Чиквин, Анатолий.  Экзит-поллы: Мун Чжэ Ин победил на выборах президента Южной Кореи(руск.), *TJournal* (9 мая 2017). Праверана 9 мая 2017.(недаступная спасылка)

Спасылкі
--------

* Афіцыйны сайт

| ⛭Прэзідэнты Паўднёвай Карэі |
| --- |
| 
* Лі Сын Ман (1948—1960)
* Хо Джон (часовы; 1960)
* Юн Бо Сон (1960—1962)
* Пак Чон Хі (часовы; 1962—1963)
* Пак Чон Хі (1963—1979)
* Чхвэ Гю Ха (часовы; 1979)
* Чхвэ Гю Ха (1979—1980)
* Чон Ду Хван (1980—1988)
* Ро Дэ У (1988—1993)
* Кім Ён Сам (1993—1998)
* Кім Дэ Джун (1998—2003)
* Но Му Хён (2003—2004)
* Ко Гон (часовы; 2004)
* Но Му Хён (2004—2008)
* Лі Мён Бак (2008—2013)
* Пак Кын Хэ (2013—2017)
* Мун Чжэ Ін (з 2017)

 |  |


| ?Мун Чжэ Ін — продкі |
| --- |
| 

 |

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram |
| Тэматычныя сайты | Olympedia · Internet Movie Database · КиноПоиск |
| Слоўнікі і энцыклапедыі | Britannica (онлайн) · Brockhaus · Treccani · OpenSanctions |
| 

| Нарматыўны кантроль |
| --- |
| BNF: 17926430k · CiNii: DA18855439 · GND: 1023544296 · GTAA: 1709144 · ISNI: 0000 0001 2338 3209 · LCCN: no2011111088 · LNB: 000280568 · NDL: 001267470 · NKC: jo20191026428 · NLP: a0000003629613 · SUDOC: 240861671 · VIAF: 173142372 |

 |